SET ดีดตัวแรง 10 จุด รับ “สภาพัฒน์” ปรับคาดการณ์ GDP ไทยปี 61 โต 4.2-4.7%
SET ดีดตัวแรง 10 จุด รับ “สภาพัฒน์” ปรับคาดการณ์ GDP ไทยปี 61 โต 4.2-4.7% โดยดัชนีตลาดหุ้นไทย ณ เวลา 11.36 น. อยู่ที่ระดับ 1,763.95 จุด บวก 9.78 จุด หรือ 0.56% มูลค่าการซื้อขาย 17,866.89 ล้านบาท
21 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.36 น. อยู่ที่ระดับ 1,763.95 จุด บวก 9.78 จุด หรือ 0.56% สูงสุดที่ระดับ 1,766.09 จุด ต่ำสุดที่ระดับ 1,758.47 จุด มูลค่าการซื้อขาย 17,866.89 ล้านบาท โดยตลาดหุ้นไทยปรับตัวขึ้นแรงตามทิศทางตลาดหุ้นภูมิภาคที่ส่วนใหญ่ หลังคลายความกังวลข้อพิพาททางการค้าระหว่างสหรัฐฯและจีน
ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ปัจจัยที่ส่งผลให้ดัชนีปรับตัวขึ้นไปกว่า 10 จุด  คาดว่ามาจากตัวเลข GDP ของไทยในไตรมาส 1/61 ออกมาดีกว่าที่ตลาดคาดการณ์ หรือขยายตัวได้ถึง 4.8% จากที่คาด 4% ขณะเดียวกันสำนักงานคณะกรรมการพัฒนาการเศรษฐกิจและสังคมแห่งชาติ (สภาพัฒน์) ยังได้ปรับคาดการณ์ GDP ของไทยปี 61 เป็นเติบโต 4.2-4.7% จากเดิมคาด 3.6-4.6% จากภาคการส่งออกที่ขยายตัวได้อย่างต่อเนื่อง
ส่วนปัจจัยภายนอกประเทศมาจากสหรัฐฯ และจีน สามารถบรรลุข้อตกลง โดยไม่ทำสงครามทางการค้าระหว่างกัน ส่งผลดีต่อ Sentiment การลงทุนปรับตัวดีขึ้น พร้อมให้แนวรับ 1,750 จุด และแนวต้าน 1,770 จุด
10 หุ้นดันดัชนีเช้านี้
